b'\n_START_ARTICLE_\nBelgian Grand Prix 2009\n_START_SECTION_\nKilpailu\n_START_PARAGRAPH_\nKilpailun ensimm\xc3\xa4isell\xc3\xa4 kierroksella sattui kolari, jonka seurauksena Lewis Hamilton, Jaime Alguersuari, Romain Grosjean ja MM-sarjan johdossa ollut Jenson Button joutuivat keskeytt\xc3\xa4m\xc3\xa4\xc3\xa4n. Kimi R\xc3\xa4ikk\xc3\xb6nen nousi l\xc3\xa4hd\xc3\xb6ss\xc3\xa4 kuudennelta sijalta toiseksi. Kolarin takia radalle otettiin turva-auto, jonka l\xc3\xa4hdetty\xc3\xa4 R\xc3\xa4ikk\xc3\xb6nen k\xc3\xa4ytti tilaisuutta hyv\xc3\xa4kseen ja ohitti Fisichellan. K\xc3\xa4rkikaksikon taistelu voitosta oli koko kilpailun ajan tiukkaa, mutta Fisichella ei onnistunut ohittamaan R\xc3\xa4ikk\xc3\xb6st\xc3\xa4. R\xc3\xa4ikk\xc3\xb6selle voitto oli ensimm\xc3\xa4inen sitten Espanjan GP:n 2008._NEWLINE_Kilpailun j\xc3\xa4lkeen Ferrari ilmoitti korvaavansa tallissa kaksi kilpailua ajaneen Luca Badoerin Fisichellalla. Badoer sijoittui Belgiassa nelj\xc3\xa4nneksitoista.'